**D I S P O Z I Ţ I A**

**nr. 446 din 14 octombrie 2022**

**pentru modificarea și completarea Dispoziţiei Preşedintelui Consiliului Judeţean Cluj**

**nr. 1002/2017 privind desemnarea echipei pentru implementarea proiectului** **„Restaurarea, conservarea și punerea în valoare a ansamblului monument istoric**

**Castel Banffy, sat Răscruci, comuna Bonțida județul Cluj”**

Preşedintele Consiliului Judeţean Cluj,

Având în vedere referatul Direcției Dezvoltare și Investiții - Serviciul Managementul Proiectelor nr. 40.429/7.10.2022 pentru modificarea și completarea Dispoziţiei Preşedintelui Consiliului Judeţean Cluj nr. 1002/2017 privind desemnarea echipei pentru implementarea proiectului „Restaurarea, conservarea și punerea în valoare a ansamblului monument istoric Castel Banffy, sat Răscruci, comuna Bonțida județul Cluj”, cu modificările ulterioare;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 36, art. 58 alin. (1) și (3) și ale art. 60 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
* art.23 alin.(1) și alin. (2) lit. f) și g) din Legea nr. 273/2006 privind finanțele publice locale, cu modificările şi completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 - 2020 cu modificările și completările ulterioare;
* Ordinului Ministrului Dezvoltării Regionale și Administrației Publice nr. 383/25.03.2016 pentru aprobarea Ghidului Solicitantului - Condiții specifice de accesare a fondurilor în cadrul Apelului de proiecte nr. POR/AP/2016/5/5.1/1 – Axa prioritară 5 – Îmbunătățirea mediului urban și conservarea, protecția și valorificarea durabilă a patrimoniului cultural, Prioritatea de investiții 5.1 - Conservarea, protejarea, promovarea și dezvoltarea patrimoniului natural și cultural, cu modificările și completările ulterioare;

În temeiul drepturilor conferite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. I.** Dispoziția Președintelui Consiliului Județean Cluj nr. 1002/2017 privind desemnarea echipei pentru implementarea proiectului *„*Restaurarea, conservarea și punerea în valoare a ansamblului monument istoric Castel Banffy, sat Răscruci, comuna Bonțida județul Cluj*”,* modificată prin dispozițiile nr. 338/2019, 450/2019, 553/2019, 763/2019, 134/2019, se modifică și se completează după cum urmează:

1. Articolul 1 se modifică și va avea următorul conținut:

**“Art. 1.** Se desemnează echipa pentru implementarea proiectului „Restaurarea, conservarea și punerea în valoare a ansamblului monument istoric Castel Banffy, sat Răscruci, comuna Bonțida județul Cluj”, în următoarea componenţă:

| **Nr.** | **Numele şi Prenumele** | **Rolul în proiect** | **Funcția în cadrul autorității** |
| --- | --- | --- | --- |
| 1. 8 | Diana Coman | Manager proiect | Șef serviciu  Serviciul Managementul Proiectelor |
| 1. 9 | Niculina Rad | Asistent de proiect | Consilier  Serviciul Managementul Proiectelor |
|  | Anda Mureșanu | Coordonator implementare tehnică | Sef serviciu  Serviciul Autorizare, Disciplină în Construcții, GIS |
| 1. 1 | Aurelia Bogdan | Responsabil tehnic | Consilier  Serviciul Lucrări și Achiziții Publice |
| 1. 1 | Alexandru Botezan | Responsabil tehnic | Consilier  Serviciul Lucrări și Achiziții Publice |
|  | Ramona Hedeș | Responsabil financiar | Consilier  Serviciul financiar contabil |
|  | Crina Muntean | Responsabil juridic | Consilier juridic  Serviciul Juridic, Contencios, Administrativ, Arhiva |
|  | Andra Olaru | Responsabil achiziții | Consilier  Serviciul Managementul Proiectelor |
|  | Daniela Furcovici | Expert implementare proiect | Consilier  Serviciul Managementul Proiectelor |
|  | Simona Dora Engi Inăuan | Expert implementare proiect | Consilier  Serviciul Lucrări și Achiziții Publice |
|  | Lavinia Botezan | Expert implementare proiect | Consilier  Serviciul Managementul Proiectelor |
|  | Ana Cornescu | Expert implementare proiect | Consilier  Serviciul Managementul Proiectelor |

**Art. II.** În **Anexa** ”Atribuțiile echipei de implementare pentru proiectul Restaurarea, conservarea și punerea în valoare a ansamblului monument istoric Castel Banffy, sat Răscruci, comuna Bonțida județul Cluj”, după poziția număr criteriu 11, se introduce poziția număr criteriu 12 cu următorul cuprins:

|  |  |  |  |
| --- | --- | --- | --- |
| 12. | Ana Cornescu | Expert implementare proiect | * Participă la întocmirea dosarelor cererilor de plată/rambursare * Colaborează cu responsabilul în achiziții publice în planificarea/pregătirea procedurilor de achiziție publică * Elaborează referatul de necesitate și caietul de sarcini pentru procedura de achiziție publică aleasă, realizează consultarea pieței * Răspunde de activitățile de marketing și promovare turistică a obiectivului restaurat, inclusiv urmărirea planului de marketing * Întocmește notificări și acte adiționale, clarificări * Participă la vizitele la fața locului realizate de Organismul Intermediar * Participă la întâlnirile periodice ale echipei de implementare * Îndeplineşte alte sarcini stabilite de managerul de proiect pentru buna desfăşurare a activităţilor |

**Art.III***.* Prezenta dispoziţie se comunică persoanelor desemnate prin poșta electonică şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci